**ТЕХНИЧКИ ИЗВЕШТАЈ**

Предмет ЈН је реконструкција бициклистичко- пешачке стазе у ул.Дунавској у Кладову на К.П.3957 К.О.Кладово у дужини од 880м.

**ПОСТОЈЕЋЕ СТАЊЕ**

Улица је асфалтном конструкцијом која је у коректном стању,али не постоје изграђени тротоари. С обзиром да се постојећа саобраћајница користи уједно и за пешачко-бициклистички саобраћај, што није безбедно, планира се реконструкција постојеће саобраћајнице тј.проширење за бициклистичко- пешачку стазу са зеленим појасом у ширини од 2,0-2,5м.

**ПОТРЕБНИ РАДОВИ**

За израду нове коловозне конструкције потребно је извршити рушење постојећих делимично изграђених пешачких стаза,постојећих ивичњака, као и ископ материјала.Затим насипање шљунковитим и туцаничним материјалом у дебљини датој у пројекту и извести асфалтне слојеве до пројектоване коте.

**ПРОЈЕКТОВАНО СТАЊЕ**

**Конструкција бициклистичко-пешачке стазе:**

БНХС 16 д= 6цм

Камени дробљени агрегат туцаник од 0-31мм д=10цм

Тампон слој од шљунка 0-63mm д=15цм

Улица се налази на равничарском терену а одводњавање се врши уздужним и попречним падовима до зелених површина. Попречни нагиб пешачко бициклистичке стазе износи 1,0% према зеленој површини. На местима уласка у дворишта и пешачким прелазима предвиђено је постављање оборених ивичњака 24/18,као што је у ситуационом плану и обележено. Пешачко бициклистичка стаза оивичена је ивичњацима 8/20.

Зеленило је од пешачко бициклистичке стазе одвојено усправним ивичњаком 8/20.